BKV: Egy volt és egy jelenlegi BKV-vezetõ is gyanúsított
Regõczi Miklóst, a BKV korábbi vezérigazgató-helyettesét és Bolla Tibor jelenlegi gazdasági vezérigazgató-helyettest is hûtlen kezelés miatt gyanúsítottként hallgatta ki a Budapesti Rendõr-fõkapitányság hétfõn Horváth Éva foglalkoztatása miatt.
Tafferner Éva, a BRFK szóvivõje megerõsítette az MTI-nek, hogy egy volt és egy jelenlegi BKV-vezetõt hallgattak ki gyanúsítottként a nyomozók. Regõczi Miklóst azzal gyanúsítják, hogy 2008 február 1. és 2008. szeptember 30. között súlyosan megszegte vagyonkezelési kötelezettségét, amikor a tényleges munkát nem végzõ Horváth Éva részére különbözõ juttatásokat és munkabér kifizetését engedélyezett. A nõ foglalkoztatásával a BKV-nak 10,5 millió forint vagyoni hátrányt okozott a rendõrök szerint Regõczi Miklós.
Bolla Tibor jelenlegi gazdasági vezérigazgató-helyettest ugyancsak Horváth Éva foglalkoztatása miatt hallgatták ki gyanúsítottként, õ Regõczi Miklóst követõen volt Horváth Éva felettese. Bolla Tibor sajtótájékoztatón kérdésre elmondta: a rendõrség azért hallgatta meg, mert felmerült a gyanú, hogy köze lehetett a kifizetésekhez.
Mint mondta, tisztázta, hogy Hagyó Miklós volt szocialista fõpolgármester-helyettes egykori szóvivõje nem volt a közvetlen beosztottja, nem volt vele munkakapcsolatban, nem õ vette fel, mert késõbb érkezett a BKV-hoz, mint Horváth Éva, de õ írta alá felmondását. Hozzátette: a munkabér kifizetésével kapcsolatos papírokat és a jelenléti ívét sem látta. Közölte azt is: kifogással élt a rendõrségi felvetéssel szemben. Regõczi Miklós és Bolla Tibor is megtagadta a vallomástételt, mindketten panasszal éltek a gyanúsítás ellen és mindketten szabadlábon védekeznek.
A Budapesti Rendõr-fõkapitányság jelezte, hogy a BKV-ügyben további személyek gyanúsítottként történõ kihallgatása várható. Hagyó Miklós korábbi szocialista fõpolgármester-helyettes volt szóvivõjét, Horváth Évát péntek reggel állították elõ a rendõrök és gyanúsítottként hallgatták ki. A rendõrség bûnsegédként elkövetett hûtlen kezeléssel gyanúsítja. A rendõrség gyanúja szerint a volt szóvivõ 2008. február 1. és 2009. szeptember 18. között úgy vett fel a BKV-tól összesen 24 millió forint munkabért, prémiumot és jutalmat, hogy azért ténylegesen nem végzett munkát.
A nyomozók szerint Horváth Éva bûnsegédként hozzájárult a kifizetést engedélyezõk által elkövetett hûtlen kezelés bûncselekményének elkövetéséhez. Az index.hu augusztusban írt arról, hogy Horváth Éva valójában a BKV-nál áll alkalmazásban. Az internetes lap információi szerint 2007 elején került a 4-es metró projektje keretében a közlekedési vállalathoz. Néhány hónapig a metróprojektet koordináló DBR-igazgatóság szóvivõje volt, ám 2008 elejétõl már Hagyó Miklós belsõ embereként tûnt fel a hírekben.
Horváth Éva erre reagálva elismerte, hogy mindkét helyen dolgozik, de hozzátette: "a nemzetközi és a hazai gyakorlatnak megfelelõen, mint kommunikációs szakember, amíg nincs összeférhetetlenség", addig annyi helyen vállalhat munkát, amennyit teherbírása enged. Szerinte "a fõvárosi önkormányzat és az annak tulajdonában álló cég között nincs érdekellentét, ezért a két feladat ellátása nem összeférhetetlen, sem jogilag, sem erkölcsileg nem kifogásolható".
Azt állította, BKV-s munkaviszonya folytonosságáról személyesen Kocsis István vezérigazgatóval egyeztetett, az õ kérésére maradt a cégnél. Horváth Éva cáfolta viszont azt az információt, hogy 300 ezer forintos fizetést és összesen 10 milliós prémiumot kapott volna a BKV-tól. A sajtóreferenst ezek után tavaly augusztusban menesztették a közlekedési vállalattól, szeptemberben pedig saját elhatározásából távozott a fõpolgármesteri hivatalból is.